ຈໍາປາສັກສະຫຼອງຄົບຮອບ 10 ປີ ທີ່ວັດພູໄດ້ເປັນສະຖານທີ່ ມໍລະດົກໂລກ ແຫ່ງທີ່ 2 ຂອງລາວ
ແຂວງຈໍາປາສັກ ຖືວ່າເປັນອັນຍະມະນີ ອັນລໍ້າຄ່າຂອງລາວ ທີ່ມີເກາະດອນ, ນໍ້າຕົກ, ພູຜາລໍາເນົາໄພ ແລະແຫລ່ງທໍາມະຊາດ ຕ່າງໆ ໄວ້ອວດຄວາມງາມຂອງລາວ.
ເນື່ອງໃນວັນຄົບຮອບສະຫຼອງ 10 ປີ ຂອງສະຖານທີ່ມໍລະດົກໂລກແຫ່ງທີ່ 2 ຂອງລາວ ກໍຄືວັດພູຈໍາປາສັກທີ່ເມືອງໂຂງ ອັນເປັນເມືອງປະວັດສາດເກົ່າແກ່ ທີ່ມີສະຖາປັດຕະຍະກໍາ ຫີນແບບຂອມໂບຮານ ທີ່ຕັ້ງຢູ່ໃນແຂວງຈໍາປາສັກນັ້ນ ມື້ນີ້ທາງເຈົ້າແຂວງ ທ່ານສອນໄຊ ສີພັນດອນ ໄດ້ໃຫ້ສຳພາດກັບ VOA ຜ່ານທາງໂທລະສັບໃນທ່າມກາງການສະເຫຼີມ ສະຫຼອງບຸນວັດພູປະຈໍາປີ ທີ່ໄດ້ເລີ່ມມາຕັ້ງແຕ່ວັນທີ 14 ກຸມພາແລ້ວນັ້ນ ຊຶ່ງທ່ານເຈົ້າ ແຂວງໄດ້ອະທິບາຍໃຫ້ຟັງເຖິງປະວັດຄວາມເປັນມາຂອງທ່ານ ພ້ອມທັງການສະຫຼອງ ຄົບຮອບ 10 ຂອງວັດພູ ໃນຖານະສະຖານທີ່ມໍລະດົກໂລກ ຊຶ່ງທ່ານຈະໄດ້ຮັບຟັງການ ສໍາພາດດັ່ງຕໍ່ໄປນີ້: /ບົດສໍາພາດທ່ານແຈົ້າແຂວງ ທ່ານ ສອນໄຊ ສີພັນດອນ/ ແຂວງຈໍາປາສັກ ຖືວ່າເປັນອັນຍະມະນີອັນລໍ້າຄ່າຂອງລາວຕອນໃຕ້ທີ່ມີເກາະດອນ, ນໍ້າຕົກ, ປ່າເຂົາລໍເນົາໄພ ແລະແຫລ່ງທໍາມະຊາດຕ່າງໆ ໄວ້ອວດອ້າງຄວາມງາມຂອງລາວທີ່ຍັງບໍລິ ສຸດແບບທໍາມະຊາດຢູ່ ຊຶ່ງນັບວັນກໍນັບຫາຍາກ ວັດພູຈໍາປາສັກຖືວ່າໂດດເດັ່ນແລະໄດ້ຖືກ ເລືອກໃຫ້ເປັນສະຖານທີ່ ຫຼືປູສະນິຍະສະຖານ ມໍລະດົກໂລກແຫ່ງທີ່ 2 ຂອງລາວໃນປີ 2001 ວັດພູຈໍາປາສັກ ຕາມທີ່ມີຂໍ້ມູນເກັບກໍາໄວ້ນັ້ນ ແມ່ນເປັນສະຖານທີ່ທໍາພິທີທາງສາສະໜາ ນັບຕັ້ງແຕ່ສັດຕະວັດທີ່ 5 ຄືໄດ້ສ້າງຂຶ້ນເພື່ອເປັນການຈໍາລອງເມືອງສະຫວັນ ຊຶ່ງມີໂຄງ ລ່າງ, ຜັງເມືອງຄົບຖ້ວນທີ່ໜ້າສຶກສາ ແລະມີປະວັດສາດຄວາມເປັນມາ ທີ່ເຊື່ອມໂຍງໄປ ເຖິງສະຖາປັດຕະຍະກໍາຂອມ ທີ່ປະເທດກໍາປູເຈຍນໍາດ້ວຍ ທ່ານສອນໄຊໄດ້ເຂົ້າຮັບຕໍາແໝ່ງເປັນເຈົ້າແຂວງມາໄດ້ 6 ປີນີ້ແລ້ວ ວັດພູຈໍປາສັກກໍໄດ້ ຮັບການພັດທະນາຢູ່ເລື້ອຍໆ ເພື່ອໃຫ້ສອດຄ່ອງກັບໂຄງການ ທັງໄລຍະສັ້ນແລະຍາວ ເພື່ອສືບທອດແລະຄົງໄວ້ຊຶ່ງສະຖານະພາບການເປັນມໍລະດົກໂລກຂອງລາວ ທ່ານສອນ ໄຊບອກວ່າ ໄດ້ມີການເປີດຕົວຢ່າງເປັນທາງການເປັນທີ່ຮຽບຮ້ອຍໄປແລ້ວ ໂດຍມີສະມາ ຊິກຈາກບັນດາປະເທດເມືອງມໍລະດົກໂລກມາຮ່ວມດ້ວຍ ຢ່າງມາກໜ້າຫຼາຍຕາ ນອກ ຈາກຫຼວງພະບາງ, ວັດພູຈໍປາສັກ ທີ່ໄດ້ຖືກເລືອກໃຫ້ເປັນມູນມໍລະດົກໂລກແລ້ວ ປ່າຫີນ ໃນແຂວງຄໍາມວນ ກໍຈະເປັນສະຖານທີ່ແຫ່ງທີ່ 3 ແລະຕິດຕາມມາດ້ວຍ ທົ່ງໄຫຫີນທີ່ ແຂວງຊຽງແຂວງ ແລະຫຼາຍໆທີ່ໃນລາວນໍາ ທີ່ທາງການລາວສະເໜີໃຫ້ທາງອົງການ UNESCO ຮັບພິຈາລະນາ ເປັນມໍລະດົກໂລກອີກນໍາ ອາທິດໜ້າ ລາຍການຊີວິດຊາວລາວໃນຕ່າງແດນກໍຈະນໍາສະເໜີກ່ຽວກັບອີກເມືອງນຶ່ງ ທີ່ຂຶ້ນຊື່ ລືນາມຂອງລາວ ທີ່ເປັນເມືອງໜ້າຢູ່, ໜ້າທ່ຽວແລະໜ້າສຶກສາ ຊຶ່ງໄດ້ຮັບລາງ ວັນທີ່ 1 ມາຕິດຕໍ່ກັນ 6 ປີແລ້ວນັ້ນ ສ່ວນວ່າຈະເປັນສະຖານທີ່ໃດຂອງລາວນັ້ນ ຢ່າ ລືມຄອຍຕິດຕາມຮັບຟັງໃຫ້ໄດ້ໃນລາຍການຊີວິດຊາວລາວໃນຕ່າງແດນຂອງ VOA ໃນສັບປະດາໜ້າ ຂໍເຊີນທ່ານຕິດຕາມຮັບຟັງບົດສໍາພາດດັ່ງກ່າວ ໂດຍການຄລິກຮູບໂທລະໂຄ່ງຂ້າງເທິງ ເບື້ອງຂວາມື